ImpressPages|  |
| Kūrėjas | ImpressPages |
| Stabili versija | 4.8.0 |
| Parašyta | PHP |
| Tipas | TVS |
| Licencija | GNU GPL; MIT |
| Svetainė | www.impresspages.org |

**ImpressPages** – nemokama atviro kodo turinio valdymo sistema (TVS), parašyta PHP programavimo kalba. Pagrindinės ImpressPages ypatybės: MVC, vietinis redagavimas (*inline editing*) ir tempk-ir-paleisk (*drag&drop*) princpu paremta naudotojo sąsaja. ImpressPages programinė įranga platinama remiantis MIT ir GNU GPL laisvosiomis programinės įrangos licencijomis.

Pirmoji stabili ImpressPages versija buvo išleista 2009 m. 2014 metų balandį ImpressPages išleido versiją 4.0, kuri žymi perėjimą nuo turinio valdymo sistemos prie vadinamojo Turinio valdymo karkaso (angl. *framework*).

Istorija
--------

ImpressPages turinio valdymo sistemą sukūrė trys lietuviai – Audrius Jankauskas, Mangirdas Skripka ir Mindaugas Stankaitis. Idėja gimė 2007 m. Po dvejų metų vystymo buvo išleista ImpressPages bandomoji versija. 2011 metais ImpressPages dalyvavo verslo akseleratoriuje „Difference Engine". 2013 metais ImpressPages įsisavino 700 tūkst. litų investiciją iš rizikos kapitalo fondo Practica Capital.

### Versijos

2009 m. rugsėjis – ImpressPages bandomoji versija  

2012 m. balandis – ImpressPages CMS 2.1  

2013 m. spalis – ImpressPages CMS 3.6 su temų prekyviete  

2013 m. spalis – ImpressPages CMS 3.7  

2013 m. lapkritis – ImpressPages CMS 3.8  

2013 m. gruodis – ImpressPages CMS 3.9  

2014 m. balandis – ImpressPages 4.0  

2014 m. birželis – ImpressPages 4.1 su įskiepių prekyviete

### Apdovanojimai

2011 metais ImpressPages laimėjo Packt Perspektyviausio atviro kodo projekto apdovanojimą.

Ypatybės
--------

* **Vietinis redagavimas**

Turinys redaguojamas remiantis vizualiu WYSIWYG (*Kaip matai taip ir bus, KMTIB*) turinio redaktoriumi. Svetainės turinys gali būti keičiamas vietoje, o padaryti pakeitimai atvaizduojami iškart.

* **Drag&drop**

Puslapių turinio keitimas ir maketavimas atliekamas temp-ir-paleisk (angl. *drag and drop*) principu. Naudotojui pateikiama valdiklių juosta, iš kurios jis gali pasirinkti norimus valdiklius ir nutempti juos į puslapį, taip sukurdamas papildomus turinio laukelius.

* **Valdikliai**

Svarbiausi valdikliai suteikiami pagal nutylėjimą: Antraštė, Tekstas, Nuotrauka, Nuotraukų galerija, Video, Žemėlapis, Dokumentas, HTML kodas, Forma. Pilnas valdiklių sąrašas su detaliais aprašymais čia.

* **Daugiakalbystė**

ImpressPages skirtas kurti daugiakalbėms svetainėms. Tam nereikalauja instaliuoti papildomų įskiepių, nes ImpressPages yra daugiakalbė sistema pagal nutylėjimą.

Bendruomenė
-----------

ImpressPages bendruomenė renkasi GitHub ir Stackoverflow svetainėse.

Programuotojai gali bendradarbiauti kurdami įskiepius GitHub’e. Klausimų ir atsakymų platforma palaikoma Stackoverflow svetainėje su žyme „impresspages". Naudotojų sukurtos temos gali būti prieinamos ImpressPages temų prekyvietėje.

Nuorodos
--------

* ImpressPages svetainė
* ImpressPages temų prekyvietė
* ImpressPages GitHub
* ImpressPages čekų bendruomenė Archyvuota kopija 2014-06-06 iš Wayback Machine projekto.

Šaltiniai
---------

1. ↑  „ImpressPages 4.0 Released" Archyvuota kopija 2014-06-06 iš Wayback Machine projekto. Kaya Ismail, *CMS Critic*
2. ↑  „Three new CMS releases: ImpressPages, Jahia, and Umbraco" Bryan Ruby, *CMS Report*
3. ↑  „What’s new in May for open source CMS" Noreen Seebacher, *CMS Wire*
4. ↑  „PHP News You May Have Missed" Bruno Skvorc, *Sitepoint*
5. ↑  „Pradedantiems verslininkams Lietuvoje galimybių vis daugiau" *Veidas.lt*
6. ↑  „Difference Engine attracts technology-based companies" Archyvuota kopija 2014-06-07 iš Wayback Machine projekto. *The Journal*
7. ↑  „ImpressPages looking for investor-led finance" Archyvuota kopija 2014-10-06 iš Wayback Machine projekto. *The Journal*
8. ↑  „Lietuvių bendrovė „ImpressPages" sudomino investuotojus" *Delfi*
9. ↑  „Lietuvių startuolis „ImpressPages" sulaukė 700 tūkst. litų investicijos" *Ekonomika.lt*
10. ↑  „ImpressPages Raises €200k To Pull More Users Into Its Open Source, Drag-&-Drop CMS" Natasha Lomas, *Techcrunch*
11. ↑  „Lithuanian ImpressPages Raises €200,000 for Open Source CMS Solution" Archyvuota kopija 2014-03-01 iš Wayback Machine projekto. Chris Moore, *Arctic Startup*
12. ↑  „ImpressPages CMS 2.1" – tobulinama lietuviška turinio valdymo sistema" *Technologijos.lt*
13. ↑  „„ImpressPages" pristatė savo e-prekyvietę „Theme Market"" *Verslo Žinios*
14. ↑  „ImpressPages CMS 3.6 Released Along With Theme Marketplace" Archyvuota kopija 2014-06-06 iš Wayback Machine projekto. Kaya Ismail, *CMS Critic*
15. ↑  „ImpressPages 4.1 Released Alongside Plugin Market" Archyvuota kopija 2014-08-01 iš Wayback Machine projekto. Kaya Ismail, *CMS Critic*
16. ↑  „Lietuvių sukurta programinė įranga – geriausia pasaulyje" *Bernardinai.lt*
17. ↑  „Lietuvių sukurta programinė įranga pelnė tarptautinį pripažinimą" Archyvuota kopija 2014-06-06 iš Wayback Machine projekto. *Alfa.lt*
18. ↑  „Lietuvių sukurta programinė įranga – geriausia pasaulyje" *15min.lt*
19. ↑  „2011 Open Source Awards Winner news: Most Promising Open Source Project" Archyvuota kopija 2014-03-12 iš Wayback Machine projekto. Julian Copes, *PacktPub*
20. ↑  „My Take On PacktPub’s Open Source Awards" Mike Johnston, *CMS Critic*